Zápis z VČS zo dňa 18. 2. 2023 na UVLF v Košiciach

1. **Otvorenie** – schôdzu otvoril predseda Michal Šimko a odovzdal vedenie schôdze tajomníkovi Jaroslavovi Gasperovi

2. Tajomník navrhol program schôdze, ktorý bol jednomyseľne schválený. Do **mandátovej komisie** boli navrhnutí a schválení Dušan Dudjak, Milan Tóth a Lukáš Šimko. Do **návrhovej komisie** boli navrhnutí a schválení Gabi KOmínek, Pavol Krupár a Róbert Vitkovič.

3. **Hodnotiaca správa za rok 2022** – predniesol tajomník J. Gasper

4. **Správu o hospodárení a za rok 2022 a návrh rozpočtu na rok 2023** predniesol p. Pošivák.

5. **Správu RK** prečítal jej predseda Peter Jurdák

6. **Diskusia**

*Pošivák* – navrhuje zvýšiť náklady do rozpočtu na rok 2023 v položke nájomné za včelársku miestnosť
*M. Šimko* – informoval že bude apimondia v Dánsku a mohli by sa pokúsiť tam zorganizovať zájazd
*P. Jurdák* – navrhuje nájsť a zaplatiť admina našej webovej stránky, aby sa skvalitnila webová stránka a navrhuje, aby všetko prešlo na elektronickú formu – platba členského aj výplata dotácií.
*M. Krupeľák* – sú voľne dostupné weby
*J. Gasper* – informoval o navrhovaných legislatívnych zmenách, ktoré teraz prebiehajú vo včelárstve- nové NV 10/2023, zákon o poľnohospodárstve, a novelizovaná Vyhláška o registrácii včelstiev. Tiež o nových platbách na RVPS pri registrácii.
*J. Klučár* sa opýtal či môžu aj naši členovia dať vzorky včiel na vyšetrenie úhynov, tak ako majú túto možnosť členovia SZV.
*J. Gasper* – keby sme naplánovali, tak by sme mohli aj my čerpať, je taká možnosť v NV. Výsledky nie sú celkom preukazné tých úhynov, pokiaľ sa nebude robiť aj titer tých vírusov, ktoré sa tam nájdu. Lebo tie vírusy, ktoré tam detekujú sa nájdu aj v zdravých včelstvách, resp. vo včelstvách, ktoré nezahynú.
*D. Dudjak* – podľa prezenčnej listiny je nás 171, bagiet bolo 180 a neušli sa každému. Kto zobral viac ako jednu bagetu? Navrhuje, aby sme navrhli zapracovať do Stanov AVS, uznášaniaschopnosť schôdze keď nepríde 1/3 členov. Aby sa počkalo hodinu a potom by uznesenie bolo právoplatné podľa hlasovania prítomných členov a nemusela by už byť prítomná 1/3 členov.
*Oravec*- melivo je preplatené v morových pásmach a ostatní si ho musia platiť zo svojho. Kočovníci už nebudú dostávať dotácie za presun včelstiev za znáškou, kto toto navrhol a či sme podnikli nejaké kroky, aby táto zmena nenastala? Navrhuje dať do unesenia, že kto toto navrhol, aby sa nepreplácala kočovanie.
*Gasper* – do uznesenia nemôžeme dať otázku. Proti zrušeniu dotácie za kočovanie sme bojovali pri zasadnutiach komoditnej rady. Navrhovali sme, aby sa presun za znáškou preplácal podľa prejadzených km a padli aj iné návrhy, ale MP RV SR neakceptovalo tieto návrhy. Kto to navrhol? Prišli s tým sami pracovníci MPRV SR.
*D. Dudjak* – asi to navrhli kvôli Pročkovi, ktorý chcel zrušiť presun včelstiev kvôli šíreniu chorôb a navrhoval to v parlamente.
*Horvat* - či budú nejaké prednášky.
*Gasper* – je prblém nájsť prednášateľa
*Horvát* – mohol by to byť aj niektorí náš člen, ktorý by nás pozval na svoju včelnicu
Tajomník – *Gasper* – sa pýtal prítomných, kto by bol ochotný urobiť prehliadku svojej včelnice. Jediný ochotný bol Sl. Fekete.
*Gasper* – informoval o vče. nedeli v Ruskove. Ľudia boli spokojní, zasponzorovala obec guláš aj sud kofoly a piva. Prišlo toľko ľudí, že nie všetkým sa ušlo. Bol tam aj bohatý kultúrny program- vystupovali miestne folklórne súbory. Opýtal sa prítomných, kde chcú do budúcna aby bola vč. nedeľa. Rozhodovalo sa medzi Trebejovom a Ruskovom. Väčšina prítomných bola za Ruskov.
*Chovan* – žeby sa urobil výlet niekde na Slovensku ku nejakému včelárovi, nie do Dánska.
*Gasper* – kľudne sa môže zorganizovať zájazd, máme aj v rozpočte 1100 €, ktoré môžeme použiť na zájazd.
*Dudjak* - vysvetlil ako to v minulosti bolo s organizovaním zájazdu. Najprv bol plný autobus a postupne ubúdalo ľudí a v posledný deň bolo už len 7 ľudí, musel zrušiť autobus aj zajednanú miestnosť na spanie. Ale mohli by sme zorganizovať zájazd do TR alebo do Olomouca.
*Komínek* - aj do Ostravy by sme mohli ísť. 11. marca 2023.
*Dudjak* – aby všetci odovzdali dneska objednávky na lieky a žiadosti o čerpanie dotácií. Ruskov je už v júli obsadený, takže vč. nedeľa by mohla byť prvý augustový víkend. Ale už nám nedajú zadarmo guláš a pivo a bude treba niekoho zohnať kto ten guláš urobí.
*Horvat* navrhuje, že vč. nedeľa by mohla byť vo Vyšnej Myšli.
*Jurdák* - žiada ľudí, ktorí bývajú blízko tej obce kde sa bude organizovať vč. nedeľa, aby prišli pomôcť pripravovať guláš a ďalšie veci.

7. **Správu mandátovej komisie** predniesol jej predseda Dušan Dudjak. Sme uznášaniaschopní. Prítomných je 171 členov.

8. **Návrh na uznesenie** predniesol jej predseda G. Komínek. Uznesenie bolo schválené.

9. Predseda **ukončil schôdzu**

Zapísal tajomník Ing. Jaroslav Gasper, PhD.